Diari Oficial de la Generalitat Valenciana


Sumari del DOGV 380, del 23-05-1986 (1986/806289)

RESOLUCIÓ de 8 d'abril de 1986, de la Direcció d'Ensenyaments Mitjàns, per la qual s'estableixen algunes modificacions i es complementa la Resolució dictada el 15 de desembre de 1984, (DOGV de 28 de març) sobre el règim administratiu, econòmic i financer de ls Centres de Batxillerat , Formació Professional i Ensenyaments Especialitats, dependents d'aquesta Conselleria de Cultura, Educació i Ciència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   380

Data del DOGV
:   23-05-1986

Secció del DOGV
:   ALTRES DISPOSICIONS

Número del document
:   1986/806289


Data del document
:   08-04-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 8 d'abril de 1986, de la Direcció d'Ensenyaments Mitjans, per la qual s'estableixen algunes modificacions i es complementa la Resolució dictada el 15 de desembre de 1984 (DOGV de 28 de març) sobre el règim administratiu, econòmic i financer dels Centres de Batxillerat, Formació Professional i Ensenyaments Especializats, dependents d'aquesta Conselleria de Cultura, Educació i Ciència.  
L'activitat econòmica dels Centres d'Ensenyaments Mitjans ha estat regulada convenientment a través de la Resolució de 15 de desembre de 1984 (DOGV de 28 de març de 1985).   
En aquesta norma es contempla els aspectes econòmics, financers i administratius més importants per al millor i més adient funcionament d'aquests centres.   
S'estableix un nou pressupost per a 1986, mitjançant la corresponent Llei de Pressupostos, i d'acord amb l'Ordre d'11 de mar; de 1986 de la Conselleria d'Economia i Hisenda (DOGV núm. 356 de 24 de març) per la qual es fixen les normes de degudament de la gestió i modificació dels pressupostos de la Generalitat Valenciana, s'estima convenient donar a conèixer les mitificacions establertes com a conseqüència de l'aprovació de les normes esmentades.   
1. Lliurament de recursos  
La Direcció General d'Ensenyaments Mitjans lliurarà per trimestres naturals crèdits pressupostaris amb el caràcter de "A JUSTIFICAR" (ADOPJ) a cada Servei Territorial d'Educació.   
Els recursos per a despeses de funcionament dels Centres educatius s'engloben en els denominats Centres Gestors "de gestió integrada" que es mencionen en la Llei de Pressupostos de la Generalitat Valenciana, codificant-se en única aplicació pressupostària 09.06.242 i agrupant-se en un sol programa 423 tots els fons destinats a Ensenyaments Mitjans (F.P., BUP i Ensenyaments Especialitzats), a excepció del Centre d?Ensenyaments Integrats l?aplicació pressupostària de la qual queda determinada pel programa 427.   
2. Justificació de despeses  
a) Normes per als Centres.   
Cada Centre, tant de Formació Professional, Batxillerat o Ensenyaments Especialitzats, rebrà una quantitat de diners trimestral en el compte destinat a la recepció i despesa de recursos ordinaris, i es rendirà a cada Servei Territorial d'Educació corresponent, els justificants de les despeses efectuades dins dels mesos següents a la recepció dels recursos i d'acord amb els següents epígrafs:   
22.44.052.9 Reparació i conservació  
S'imputaran a aquest concepte les despeses de manteniment i conservació dels béns tant immobles com mobles que pertanyen a la Generalitat en propietat, arrendament o en qualsevol altra forma.   
Es poden citar entre altres:   
1. Conservació i reparació de mobiliari escolar. Reparació i conservació de cadires, taules, armaris i d'altres elements inventariables, etc.   
2. Conservació i reparació de l'equip escolar (projectors, magnetòfons, tocadiscs, equips de laboratoris, etc.).   
3. Conservació i reparació de mobiliari i material d'oficina. Despeses de cadires, butaques, taules, màquines d'escriure i calcular i en general, tots els elements inventariables que s'usen en les oficines i despatxos administratius del Centre.   
En cap cas no es podran justificar despeses d'adquisició de material inventariable.   
32.54.088.5 Subministraments  
S?inclouen en aquest concepte les despeses d'aigua, gas, electricitat i altres serveis o proveïments, entre d'altres:   
- Material de neteja.   
- Adquisició de combustibles per a calefacció o refrigeració.   
- Aigua.   
- Energia elèctrica.   
- Material de Farmaciola.   
43.77.787.5 Transport i comunicacions   
S'imputen mitjançant d'aquest epígraf les despeses de transport de qualsevol tipus (excepte persones), així com els Serveis Telefònics, Postals, Telegràfics i qualsevol altre tipus de comunicació.   
Es poden citar entre d'altres:   
- Transport de mercaderies o materials.   
- Serveis Telefònics.   
- Correspondència postal i serveis telegràfics. Compren les despeses per adquisició de segells de correus telegrames, etc.   
- Altres. Despeses financeres de girs, transferències.   
32.47.230.7 Material d?oficina   
S'imputen a aquest concepte les següents despeses:   
1. Material d'oficina no Inventariable. Inclou aquest apartat les adquisicions del material fungible necessari per a la gestió administrativa (paper, carpetes, bolígrafs, etc.).   
No comprèn l'adquisició de taules, cadires, màquines d'escriure, fitxers, etc., per tenir la consideració de material inventariable, la missió de la qual la té encomanada la Direcció General de Programació i Inversions.   
2. Material de reprografia. Clixés, paper de fotocopiadora, etc.   
3. Subscripcions a butlletins, diaris, publicacions, etc.   
4. Material informàtic de caràcter fungible.   
81.04.557.5 Altres despeses   
Compren les despeses enumerades, entre altres, en els següents subconceptes:   
- Reunions i conferències.   
- Activitats docents i complementàries.   
- Altres despeses, que tenen causa en el funcionament dels centres, i no poden recollir-se en cap dels subconceptes anteriors.   
El conjunt total dels justificants trimestrals i que s'ordenaran en virtut dels epígrafs anteriors serà equivalent a la quantitat percebuda.   
b) Normes per als Serveis Territorials d'Educació.   
Els Serveis Territorials d'Educació elevaran a la Direcció General de Programació i Inversions (Servei d'Intervenció i Comptabilitat) els justificants de les despeses remitides pels Centres, d'acord amb la norma esmentada en la present disposició, dins del termini de 3 mesos següents a la recepció dels recursos.   
El Servei d'Intervenció i Comptabilitat de la Direcció General de Programació i Inversions, remetrà posteriorment a la Intervenció General de la Conselleria d'Economia i Hisenda, la justificació trimestral enviada pels Serveis Territorials per a la seua liquidació definitiva.   
Mentre es desplegaren les noves normes complementàries, respecte de l'activitat econòmica i del nombre de comptes bancari es de cadascú de is Centres d'Ensenyaments Mitjans, s'estarà a allò que disposa la Resolució de 15 de desembre de 1984 (DOGV de 28 de març de 1985).   
Cada trimestre generarà un lliurament que s'englobarà en un sol concepte, notificant-se periòdicament l'import de l'assignació remesa.   
Els Serveis Territorials procediran idènticament a distribuir i situar els recursos en el compte de cada Centre, i consignaran la quantia i data corresponents.   
Els possibles saldos de qualsevol tipus al final de cada trimestre, hauran d'arrossegar-se al llarg de tot l'exercici econòmic, i el crèdit no interessat al final del quart trimestre serà remés junt amb els restants justificants.   
En aplicació de les normes que regeixen l?Administració Financera, s'abstindran els Serveis Territorials d'enviar remeses de recursos als Centres que no tinguem justificats les despeses del trimestre anterior.   
3. Seguiment Administratiu  
El seguiment Administratiu del Centres d'Ensenyament Mitjans, està establert bàsicament en la Resolució de 15 de desembre de 1984 (DOGV de 28 de març de 1985), i es considera que els Centres hauran de recollir almenys les dades que figuren en els annexos IV al XVII de l'esmentada norma, amb les següents modificacions:   
- En l'annex VI no ha de figurar el COU dins del quadre d'ensenyaments lliures.   
- En l'annex VIII es modifiquen els conceptes pressupostaris, simplificant-se en un concepte, el 242 d'acord amb les claus d'aquesta Resolució.   
- La columna d'IGTE no està vigent en aquest exercici de 1986.   
Així mateix, facultem. als centres perquè, en la mesura de les possibilitats tècniques pròpies i dels mitjans disponibles, adapten tots els aspectes de gestió administrativa que recull la Resolució abans esmentada.   
València, 8 d'abril de 1986.   
El Director General d'Ensenyaments Mitjans,  
JAVIER PANIAGUA FUENTES